CELEX: 32022D0124
Language: fi
Date: 2022-01-25 00:00:00
Title: Neuvoston päätös (EU) 2022/124, annettu 25 päivänä tammikuuta 2022, Amerikan yhdysvaltojen sekä Euroopan yhteisön ja sen jäsenvaltioiden lentoliikennesopimuksen muuttamista koskevan pöytäkirjan tekemisestä Euroopan unionin puolesta

31.1.2022   
               
               
                  FI
               
               
                  Euroopan unionin virallinen lehti
               
               
                  L 20/38
               
            
         NEUVOSTON PÄÄTÖS (EU) 2022/124,
         annettu 25 päivänä tammikuuta 2022,
         Amerikan yhdysvaltojen sekä Euroopan yhteisön ja sen jäsenvaltioiden lentoliikennesopimuksen muuttamista koskevan pöytäkirjan tekemisestä Euroopan unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Amerikan yhdysvaltojen sekä Euroopan yhteisön ja sen jäsenvaltioiden 25 ja 30 päivänä huhtikuuta 2007 allekirjoitetun lentoliikennesopimuksen muuttamista koskeva pöytäkirja, jäljempänä ’pöytäkirja’, allekirjoitettiin neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätöksen 2010/465/EU (2) mukaisesti 24 päivänä kesäkuuta 2010 sillä varauksella, että sen tekeminen saatetaan myöhemmin päätökseen.
                  
               
                     (2)
                  
                  
                     Pöytäkirjan ovat ratifioineet kaikki jäsenvaltiot Kroatian tasavaltaa lukuun ottamatta. Kroatian tasavallan on määrä liittyä pöytäkirjaan vuoden 2012 liittymisasiakirjan 6 artiklan 2 kohdan mukaisesti.
                  
               
                     (3)
                  
                  
                     Pöytäkirja olisi hyväksyttävä.
                  
               
                     (4)
                  
                  
                     Koska ei enää tarvita päätöksen 2010/465/EU 5 artiklaa, joka koskee jäsenvaltioiden ilmoittamisvelvoitetta, kyseisen artiklan soveltaminen olisi lopetettava tämän päätöksen voimaantulopäivänä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Amerikan yhdysvaltojen sekä Euroopan yhteisön ja sen jäsenvaltioiden 25 ja 30 päivänä huhtikuuta 2007 allekirjoitettu lentoliikennesopimuksen muuttamista koskeva pöytäkirja, jäljempänä ’pöytäkirja’, Euroopan unionin puolesta (3).
         
         
            2 artikla
            Neuvoston puheenjohtaja hoitaa unionin puolesta pöytäkirjan 10 artiklassa määrätyn diplomaattisten noottien vaihdon.
         
         
            3 artikla
            Päätöksen 2010/465/EU 5 artiklan soveltaminen päättyy tämän päätöksen voimaantulopäivänä.
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 25 päivänä tammikuuta 2022.
            
               
                  Neuvoston puolesta
               
               
                  Puheenjohtaja
               
               C. BEAUNE
            
         
         
            (1)  Hyväksyntä annettu 14 päivänä joulukuuta 2021 (ei vielä julkaistu virallisessa lehdessä).
         
            (2)  Neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätös 2010/465/EU, annettu 24 päivänä kesäkuuta 2010, Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen muuttamista koskevan pöytäkirjan allekirjoittamisesta ja väliaikaisesta soveltamisesta (EUVL L 223, 25.8.2010, s. 1).
         
            (3)  Pöytäkirjan teksti on julkaistu virallisessa lehdessä EUVL L 223, 25.8.2010, s. 3, yhdessä sen allekirjoittamista koskevan päätöksen kanssa.